Madhara ya madawa ya kulevya
Language: Swahili | Genre: Creative_writing

MADHARA YA DAWA YA KULEWA. 
Dawa za kulevya ni mihadarati ambayo huathiri mili ya watu kiakili na viungoni. Pia huweza kumfanya mtu awe na tamaa ya kuzitumia mara kwa mara. Waama, tamaa mbele mauti nyuma. 

Kuna aina nyingi ya dawa za kulevya. Zingine huwa ya majimaji na zingine za tembe. Hizi dawa hutiwa mwilini mwa binadamu kwa njia nyingi sana zikiwemo kurambwa, kunuswa, kudungwa na hata kutafunwa. 

Dawa hizi huleta maradhi kwa mwili wa binadamu ikiwemo saratani ya mdomo, ulimi na ufizi pia saratani ya mapafu. Dawa hizi ni kama vile pombe,kokeni, tubako na hata miraa. Dawa hizi hazistahili kutumiwa ovyo ovyo. Waama mpanda ovyo hula ovyo. 

Pia dawa hizi huweza kufanya mtu kurukwa na akili. Watu kama hawa unaweza kuwapata wakizurura huku na kule mitaani bila sababu. Nyakati zingine, huwa wamevaa nguo ambazo zimeraruka na kuwa na shimo. Pia nywele zao huwa zimechanika. Dawa hizi ni kama gundi ya viatu. Lakini watu wenye umri wa chini ya kumi na nane huzitumia. 

Dawa hizi kama vile bangi, pombe, heroini na gundi humsababisha mtu kuwa kilema. Dawa hizi ukitumia huathiri viungo vya mwili. Husababisha mtu kuwa kiziwi, kiwete au hata bubu. 

Pia dawa hizi hutumiwa na wanawake walio wajawazito, Waama kuuliza si ujinga. Dawa hizi hufanya mtoto aliyetumboni kuathiriwa na magonjwa.